ตลาดหุ้นเอเชียส่วนใหญ่ปรับตัวขึ้นเช้านี้ หลังเงินเยนแข็งค่า
ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากสกุลเงินเยนที่แข็งค่าขึ้น หลังจากญี่ปุ่นเปิดเผยตัวเลขเงินเฟ้อที่ขยายตัวน้อยกว่าการคาดการณ์ของตลาด
27 มี.ค. 2558

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากสกุลเงินเยนที่แข็งค่าขึ้น หลังจากญี่ปุ่นเปิดเผยตัวเลขเงินเฟ้อที่ขยายตัวน้อยกว่าการคาดการณ์ของตลาด
โดยดัชนี MSCI Asia Pacific ซึ่งไม่นับรวมตลาดหุ้นญี่ปุ่น ขยับขึ้น 0.1% เมื่อเวลา 10.04 น.ตามเวลาโตเกียว
ส่วนดัชนี HSI ตลาดหุ้นฮ่องกงเปิดวันนี้ที่ 24,541.44 จุด เพิ่มขึ้น 44.36 จุด, +0.18% ดัชนี SSE Composite ตลาดหุ้นจีนเปิดวันนี้ที่ 3,686.13 จุด เพิ่มขึ้น 4.04 จุด, +0.11% ดัชนี FBMKLCI ตลาดหุ้นมาเลเซียเปิดวันนี้ที่ 1,815.15 จุด ลดลง 3.27 จุด, -0.18% ดัชนี TAIEX ตลาดหุ้นไต้หวันเปิดวันนี้ที่ 9,593.07 จุด ลดลง 26.05 จุด, -0.27% ดัชนี FTSE STI ตลาดหุ้นสิงคโปร์เปิดวันนี้ที่ 3,436.12 จุด เพิ่มขึ้น 4.53 จุด, +0.13%
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 2,026.75 จุด เพิ่มขึ้น 4.19 จุด, +0.21% ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,374.72 จุด ลดลง 96.40 จุด, -0.50% ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 5,879.10 จุด ไม่เปลี่ยนแปลง
ทั้งนี้ตลาดได้แรงหนุนจากเงินเยนที่แข็งค่าขึ้น หลังจากกระทรวงสื่อสารและกิจการภายในประเทศของญี่ปุ่นเปิดเผยในวันนี้ว่า ดัชนีราคาผู้บริโภค (CPI) เดือนก.พ. ปรับตัวขึ้น 2.0% เมื่อเทียบเป็นรายปี และตัวเลขดังกล่าวเพิ่มขึ้นน้อยกว่าการคาดการณ์ของตลาด
อย่างไรก็ตาม บรรยากาศการซื้อขายในตลาดหุ้นเอเชียได้รับแรงกดดันจากการร่วงลงของดัชนีดาวโจนส์ตลาดหุ้นนิวยอร์กเมื่อคืนนี้ อันเนื่องมาจากสถานการณ์ตึงเครียดในตะวันออกกลาง หลังจากมีรายงานว่าซาอุดิอาระเบียและชาติพันธมิตรอาหรับได้เปิดฉากโจมตีกลุ่มกบฎในเยเมน